नाइजीरिया के पूर्व गवर्नर दुबई से ब्रिटेन निर्वासित  
नाइजीरिया के एक शक्तिशाली पूर्व गवर्नर को ब्रिटेन की बैंकों में 29.2 करोड़ अमेरिकी डॉलर की राशि डालने के आरोप में लंदन निर्वासित कर दिया गया है।
नाइजीरिया के एक शक्तिशाली पूर्व गवर्नर को ब्रिटेन की बैंकों में 29.2 करोड़ अमेरिकी डॉलर की राशि डालने के आरोप में लंदन निर्वासित कर दिया गया है। नाइजीरिया में लाखों लोगों द्वारा शनिवार को राष्ट्रपति चुनाव में वोट डालने के चंद घंटों पहले जेमस इबोरी को निर्वासित किया गया।  नाइजीरियाई अधिकारियों ने बताया कि देश के तेल बहुल डेल्टा प्रदेश के पूर्व गवर्नर के निर्वासन में विलंब हुआ, क्योंकि इबोरी ने अभियोग के राजनीति से प्रेरित होने का आरोप लगाया था।  उन्हें मई में इंटरपोल के वारंट पर दुबई निर्वासित किया गया था, लेकिन यह साफ नहीं हो पाया है कि वह कितने दिनों तक वहां हिरासत में रहे। दुबई की शीर्ष अदालत ने दिसंबर में इबोरी के ब्रिटेन निर्वासन का आदेश सुनाया था।